**Pakalpojuma līgums Nr.DIKS-25-92-lī**

**par interešu izglītības programmas apmācību nodrošināšana Rīgas valstspilsētas pašvaldības Izglītības, kultūras un sporta departamenta pārraudzībā esošajiem izglītības iestāžu skolēniem**

Rīgā

*Dokumenta parakstīšanas datums ir pēdējā pievienotā*

*droša elektroniskā paraksta un tā laika zīmoga datums*

(14.02.2025.)

**Rīgas valstspilsētas pašvaldības Izglītības, kultūras un sporta departaments,** reģistrācijas Nr. 90011524360, juridiskā adrese: Krišjāņa Valdemāra 5, Rīgā, LV-1010, tā direktora p.i. Ivara Balamovska personā, kurš rīkojas saskaņā ar Rīgas domes 30.08.2023. iekšējo noteikumu Nr.RD-23-26-nt “Rīgas valstspilsētas pašvaldības darba reglaments” 130.punktu un 17.12.2009. nolikuma Nr.36 “Rīgas valstspilsētas pašvaldības Izglītības, kultūras un sporta departamenta nolikums” 15.3.6. apakšpunktu (turpmāk – **Departaments vai Pasūtītājs**), no vienas puses un

**Rīgas Tehniskā universitāte,** reģistrācijas Nr. 90000068977, juridiskā adrese:  Ķīpsalas iela 6A, Rīga, LV-1048, tāsInovāciju prorektores Lienes Briedes personā, kura rīkojas saskaņā ar 16.06.2023. rīkojumu Nr. 01000-1.1-e/178 “Par paraksta tiesībām saistībā ar dalību trešo personu izsludinātos publisko iepirkumu konkursos”, (turpmāk – **Izpildītājs vai RTU**), no otras puses, abas kopā – Puses, katra atsevišķi – Puse,

Departamenta sarunu procedūras “Interešu izglītības programmas apmācību nodrošināšana Rīgas valstspilsētas pašvaldības Izglītības, kultūras un sporta departamenta pārraudzībā esošajiem izglītības iestāžu skolēniem” Nr. RVPIKSD 2025/1, turpmāk – Iepirkums, rezultātā Puses noslēdz šādu līgumu (turpmāk – Līgums):

1. **LĪGUMA PRIEKŠMETS UN TERMIŅŠ**

1.1. Pasūtītājs uzdod Izpildītājam un Izpildītājs nodrošina Departamenta pārraudzībā esošo izglītības iestāžu skolēnu interešu izglītības programmas apmācību ciklu (CPV kods 80500000-9 “Mācību pakalpojumi”, kas ietverti Publisko iepirkumu likuma 2. pielikumā) RTU zinātkāres centrā “Futurimo Rīga”, Meža ielā 1, 6.korpuss, Rīga, 2025., 2026. un 2027. gadā saskaņā ar Tehnisko specifikāciju – tehnisko piedāvājumu (1. pielikums), Izpildītāja Iepirkumā iesniegto Finanšu piedāvājumu (2. pielikums) un Līguma nosacījumiem.

1.2. Izpildītājs nodrošina, ka kopumā katra mācību gada ietvaros tiek uzņemtas:

1.2.1. 2025. gadā – 158 izglītības iestāžu klases saskaņā ar grafiku, kas sagatavots saskaņā ar Līguma 3.pielikumu “Inženierzinātņu un dabas zinātņu izglītojošā centra interešu izglītības nodarbību un ekspozīcijas apmeklējuma grafiks / uzskaites forma” (turpmāk – Grafiks);

1.2.2. 2026. gadā – 204 izglītības iestāžu klases saskaņā ar Grafiku;

1.2.3. 2027. gadā – 118 izglītības iestāžu klases saskaņā ar Grafiku, bet ne ilgāk kā līdz 28.05.2027.

1.3. izglītības iestāžu klases tiek uzņemtas - otrdienās, trešdienās un ceturtdienās, 2 laikos no plkst. 9.00 un no plkst. 12.00 (izņemot rudens, pavasara, vasaras un ziemas brīvlaikus).

1.4. Līguma darbības termiņš ir **1 (viens) gads** no Līguma parakstīšanas brīža. Līguma darbības termiņa pēdējā dienā Līgums automātiski tiek pagarināts (neslēdzot atsevišķu (rakstisku) vienošanos) vēl uz 1 (vienu) gadu vai īsāku termiņu 2 (divas) reizes pēc kārtas, kopā nepārsniedzot maksimāli iespējamo darbības termiņu, kas noteikts līdz 14.06.2027., ja pusēm nav iebildumu par līguma darbības termiņa pagarināšanu. Ja Departaments vai pakalpojumu sniedzējs nevēlas pagarināt līguma darbības termiņu, par to rakstiski jāpaziņo otrai pusei vismaz 1 (vienu) mēnesi iepriekš.

**2. LĪGUMA CENA UN NORĒĶINU KĀRTĪBA**

2.1. Līguma kopējā summa bez pievienotās vērtības nodokļa (turpmāk – PVN) par apmācību ciklu ir līdz EUR **111 300.00** (viens simts vienpadsmit tūkstoši trīs simti *euro*, 00 *centi*), ņemot vērā Finanšu piedāvājumā (2.pielikums) norādītās cenas par 1 (vienu) interešu izglītības nodarbību 1 (vienam) izglītojamajam un 1 (vienu) ekspozīcijas apmeklējumu 1 (vienai) klasei (klasē ≈25 izglītojamie):

2.1.1. Līguma summa bez PVN par apmācību ciklu 2025. gadā ir līdz EUR **36 500.00** (trīsdesmit seši tūkstoši pieci simti *euro*, 00 *centi*);

2.1.2. Līguma summa bez PVN par apmācību ciklu 2026. gadā ir līdz EUR **50 300.00** (piecdesmit tūkstoši trīs simti *euro*, 00 *centi*);

2.1.3. Līguma summa bez PVN par apmācību ciklu 2027. gadā ir līdz EUR **24 500.00** (divdesmit četri tūkstoši pieci simti *euro*, 00 *centi*);

PVN nav piemērojams atbilstoši Pievienotās vērtības nodokļa likuma 52. panta pirmās daļas 12. punktam.

2.3. RTU nodrošina Departamenta padotībā esošajām izglītības iestādēm:

2.3.1. 100% (simts procentu) atlaidi organizētām Departamenta padotībā esošo izglītības iestāžu grupām apmeklēt RTU zinātkāres centra “Futurimo Rīga” ekspozīciju - līdz 56 klasēm katru gadu saskaņā ar Finanšu piedāvājumā (2.pielikums) norādīto informāciju sadalījumā pa gadiem;

2.3.2. 50% (piecdesmit procentu) atlaidi organizētām Departamenta padotībā esošo izglītības iestāžu grupām apmeklēt RTU zinātkāres centra “Futurimo Rīga” ekspozīciju – attiecīgajam klašu skaitam[[1]](#footnote-2)\* saskaņā ar Finanšu piedāvājumā (2.pielikums) norādīto informāciju sadalījumā pa gadiem;

2.3.3. 50% (piecdesmit procentu) atlaidi par RTU zinātkāres centra “Futurimo Rīga” piedāvātās interešu izglītības nodarbības apmeklējumu – līdz 53 klasēm katru gadu saskaņā ar Finanšu piedāvājumā (2.pielikums) norādīto informāciju sadalījumā pa gadiem.

2.4. Pasūtītājam nav pienākuma iztērēt visu Līguma 2.1.apakšpunktā norādīto kopējo summu, jo pasūtītājs veic pasūtījumus atbilstoši vajadzībai un savām finanšu iespējām.

2.5.  Līgumā paredzēto izglītības pakalpojumu izpilde tiek pieņemta Pusēm parakstot pieņemšanas - nodošanas aktu (turpmāk – Akts). Izpildītājs sagatavo Aktu un Aktam pievienoGrafikā norādīto interešu izglītības nodarbību un ekspozīcijas apmeklējumu izglītības iestāžu apliecinājumus (attiecīgās skolas klases skolotāja paraksts, paraksta atšifrējums), iesniedzot minētos dokumentus Pasūtītāja kontaktpersonai četras reizes gadā par periodiem:

1. atskaite – par janvārī, februārī, martā nodrošinātajām nodarbībām un ekspozīcijas apmeklējumiem;
2. atskaite – par aprīlī, maijā nodrošinātajām nodarbībām un ekspozīcijas apmeklējumiem;
3. atskaite – par septembrī, oktobrī nodrošinātajām nodarbībām un ekspozīcijas apmeklējumiem;
4. atskaite – par novembrī, decembrī nodrošinātajām nodarbībām un ekspozīcijas apmeklējumiem.
   1. Departaments veic norēķinus atbilstoši faktiski nodrošinātajam nodarbību un ekspozīciju apmeklējuma skaitam 4 (četros) maksājumos – par apmācībām, kas nodrošinātas laika periodā no Līguma spēkā stāšanās dienas līdz martam, no aprīļa līdz maijam, no septembra līdz oktobrim un no novembra līdz decembrim, 10 (desmit) kalendāro dienu laikā pēc Akta parakstīšanas un rēķina saņemšanas dienas.
   2. Izpildītajs sagatavo grāmatvedības attaisnojuma dokumentus elektroniskā formātā atbilstoši Pašvaldības portālā www.eriga.lv, sadaļā ”Rēķinu iesniegšana” norādītajai informācijai par elektroniskā rēķina formātu.
   3. Puses vienojas, ka elektroniskā rēķina apmaksas termiņu skaita no dienas, kad Izpildītājs, atbilstoši pašvaldības portālā www.eriga.lv, sadaļā „Rēķinu iesniegšana” norādītajai informācijai par elektroniskā rēķina formātu, ir iesniedzis Departamentam elektronisku rēķinu, ar nosacījumu, ka Izpildītājs ir iesniedzis pareizi, atbilstoši Līguma nosacījumiem, aizpildītu elektronisko rēķinu un Departaments to ir pieņēmis apmaksai.
   4. Izpildītājs ir iesniedzis nepareizi aizpildītu un/vai Līguma nosacījumiem neatbilstošu elektronisko rēķinu, Departaments šādu rēķinu apmaksai nepieņem un neakceptē. Izpildītājam ir pienākums iesniegt atkārtoti pareizi un Līguma nosacījumiem atbilstoši aizpildītu elektronisko rēķinu. Šādā situācijā, elektroniskā rēķina apmaksas termiņu skaita no dienas, kad Izpildītājs ir iesniedzis atkārtoto elektronisko rēķinu.

**3. PUŠU TIESĪBAS UN PIENĀKUMI**

3.1. Departaments apņemas nodrošināt izglītības iestāžu informēšanu par interešu izglītības nodarbību un ekspozīcijas apmeklējuma noteikumiem RTU zinātkāres centrā “Futurimo Rīga” un Grafiku.

3.2. Izpildītājs apņemas nodrošināt izglītības iestāžu klašu nodarbības saskaņā ar saskaņoto Grafiku un nodarbību tēmām.

3.3. Puses savlaicīgi, bet ne vēlāk kā 3 (trīs) darba dienas iepriekš informē otru pusi par izmaiņām un papildinājumiem Grafikā. Izmaiņas un papildinājumi Grafikā tiek veikti, neslēdzot atsevišķu (rakstisku) vienošanos, bet Līguma 6.5.1. un 6.5.2. punktā noteiktās Pušu kontaktpersonas savstarpēji saskaņo (ar e-pastu starpniecību) Grafikā veiktās izmaiņas un papildinājumus.

3.4. Puses nodrošina tās veiktās personas datu apstrādes atbilstību Eiropas Parlamenta un Padomes regulas Nr. 2016/679 par fizisku personu aizsardzību attiecībā uz personas datu apstrādi un šādu datu brīvu apriti un ar ko atceļ Direktīvu 95/46/EK (Vispārīgā datu aizsardzības regula) prasībām.

3.5. Ja pakalpojuma sniegšana tiek veikta ar nokavējumu, Izpildītājs par katru nokavēto dienu maksā Pasūtītājam līgumsodu 0,2 % apmērā no Līguma attiecīgā gada summas, kas noteikta Līguma 2.1.1.-2.1.3. punktā, bet ne vairāk kā 10 % no Līguma attiecīgā gada summas.

3.6. Par maksājumu kavējumiem Pasūtītājs par katru nokavēto dienu maksā Izpildītājam līgumsodu 0,2 % apmērā no Līguma attiecīgā gada summas, kas noteikta Līguma 2.1.1.-2.1.3. punktā, bet ne vairāk kā 10 % no Līguma attiecīgā gada summas.

* 1. Visi no Izpildītāja vai Pasūtītāja saņemtie maksājumi tiek dzēsti saskaņā ar Civillikuma 1843. panta noteikumiem.
  2. Izpildītājam ir pienākums nodrošināt, lai Līguma ietvaros organizētās apmācības (apmācību programma) būtu licencētas visā Līguma darbības periodā, iesniedzot Pasūtītājam licenci, kas apliecina minēto apmācību licencēšanas pagarināšanu pēc tās saņemšanas.
  3. Gadījumā, ja Izpildītājs nenodrošina savu saistību izpildi, Pasūtītājs ir tiesīgs vienpusēji atkāpties no Līguma un pieprasīt no Izpildītāja atlīdzināt radušos zaudējumus un saistīto izdevumu kompensāciju. Gadījumā, ja Pasūtītājs nenodrošina savu saistību izpildi, Izpildītājs ir tiesīgs vienpusēji atkāpties no Līguma un pieprasīt radušos izdevumu kompensāciju no Pasūtītāja.

**4. ATBILDĪBA**

4.1. Puses neatbild par līgumsaistību neizpildi nepārvaramas varas apstākļos, kuri padara neiespējamu šī līguma izpildi vai Pušu darbību. Nepārvarama vara šī līguma izpratnē ir dabas katastrofas, jebkura rakstura militāras operācijas, epidēmijas un citi ārkārtēja rakstura faktori, kurus Puses nevarēja paredzēt līguma izpildes laikā.

4.2. Nepārvaramas varas apstākļu iestāšanās gadījumā Puse, kuras pienācīga saistību izpilde kļūst neiespējama, nekavējoties rakstveidā par to paziņo otrai Pusei.

4.3. Visus strīdus un domstarpības par šī līguma Pušu līgumsaistību izpildi Puses risina sarunu ceļā. Gadījumā, ja Puses nevienojas sarunu ceļā, strīdi un domstarpības izšķirami tiesā saskaņā ar Latvijas Republikā spēkā esošajiem normatīvajiem aktiem.

4.4. Puses ir savstarpēji atbildīgas par precīzu un savlaicīgu Līguma noteikumu izpildi.

4.5. Puse, kas nav izpildījusi savas Līgumā noteiktās saistības, atlīdzina otrai Pusei zaudējumus, kas radušies saistību neizpildes rezultātā.

1. **LĪGUMA IZBEIGŠANA UN GROZĪŠANA**
   1. Līgums izbeidzas, beidzoties Līguma termiņam vai Līgumā noteiktajos gadījumos pirms Līgumā noteiktā termiņa.
   2. Pusēm ir tiesības Līgumu lauzt, ja otra Puse ir būtiski pārkāpusi Līguma noteikumus un šie pārkāpumi nav novērsti piešķirtajā saprātīgā laika periodā. Par vēlēšanos lauzt Līgumu un iemesliem šādos gadījumos ir jāziņo rakstveidā otrai Pusei vismaz 30 (trīsdesmit) dienas iepriekš.
   3. Pasūtītājam ir tiesības vienpusēji atkāpties no Līguma, ja Līgumu nav iespējams izpildīt tādēļ, ka Līguma izpildes laikā ir piemērotas starptautiskās vai nacionālās sankcijas vai būtiskas finanšu un kapitāla tirgus intereses ietekmējošas Eiropas Savienības vai Ziemeļatlantijas līguma organizācijas dalībvalsts noteiktās sankcijas.
   4. Līguma grozījumi un papildinājumi pie nosacījuma, ka tie nav pretrunā ar Publisko iepirkumu likuma noteikumiem, ir sastādāmi Pusēm rakstiski vienojoties, tie stājas spēkā pēc to abpusējas parakstīšanas un tie pievienojami Līgumam kā pielikumi un kļūst par tā neatņemamu sastāvdaļu.

5.5.Citi Līguma grozījumi var tikt veikti Publisko iepirkumu likuma 61. pantā noteiktajā kārtībā.

5.6. Ja normatīvajos aktos noteiktais regulējums groza, izslēdz vai papildina Līgumā noteikto regulējumu, tad normatīvais regulējums ir Pusēm saistošs arī bez vienošanās pie Līguma parakstīšanas.

1. **CITI NOTEIKUMI**

6.1. Līgums stājās spēkā no tā abpusējas parakstīšanas brīža un darbojas līdz Pušu saistību pilnīgai izpildei, ievērojot Līguma 1.4. punktā noteikto.

* 1. Pusēm savlaicīgi, bet ne vēlāk kā 5 (piecu) darba dienu laikā, jāpaziņo otrai Pusei par savu saimniecisko rekvizītu, adreses vai citas būtiskas informācijas izmaiņām, pretējā gadījumā vainīgai Pusei ir jāatlīdzina otrai Pusei nodarītie zaudējumi. Puses likvidācijas vai reorganizācijas gadījumā Līgums ir saistošs tās tiesību pārņēmējiem.
  2. Ja kāds no Līguma noteikumiem zaudē savu juridisko spēku, tas neietekmē pārējos Līguma noteikumus.
  3. Puses ir materiāli savstarpēji atbildīgas par zaudējumu nodarīšanu saskaņā ar spēkā esošajiem Latvijas Republikas normatīvajiem aktiem.
  4. Pušu kontaktpersonas savstarpējas sadarbības koordinēšanai Līguma ietvaros ar tiesībām parakstīt pieņemšanas-nodošanas aktus un saskaņot izmaiņas un/vai papildinājumus Grafikā:
     1. Pasūtītāja kontaktpersona/(-as): \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_, tālrunis \_\_\_\_\_\_\_\_\_\_, e-pasta adrese: \_\_\_\_\_\_\_\_\_\_\_\_\_\_\_ ;
     2. Izpildītāja kontaktpersona: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ , tālr. \_\_\_\_\_\_\_\_\_\_, e-pasts: \_\_\_\_\_\_\_\_\_\_\_\_\_\_\_\_*.*
  5. Visi paziņojumi un pretenzijas, kas saistītas ar Līguma izpildi, ir iesniedzamas rakstiski otrai Pusei Līgumā norādītajā adresē, un tās ir uzskatāmas par saņemtām:
     1. ja tās nosūtītas ar ierakstītu pasta sūtījumu, tad 7. (septītajā) dienā pēc nosūtīšanas dienas;
     2. ja tās nosūtītas ar elektroniskā pasta starpniecību, izmantojot drošu elektronisko parakstu, tad 2 (otrajā) darba dienā pēc nosūtīšanas;
     3. ja tās iesniegtas personīgi, tad dienā, kad tās nogādātas adresātam, saņemot apliecinājumu par saņemšanas faktu.
  6. Līgums sastādīts latviešu valodā ar 3 (trijiem) pielikumiem. Pusēm ir pieejams abpusēji parakstīts Līgums elektroniskā formātā.

1. **LĪGUMA PIELIKUMI**
   1. 1. pielikums – Tehniskā specifikācija – tehniskais piedāvājums;
   2. 2. pielikums – Finanšu piedāvājums;
   3. 3. pielikums – Inženierzinātņu un dabas zinātņu izglītojošā centra interešu izglītības nodarbību un ekspozīcijas apmeklējuma grafiks / uzskaites forma;
   4. 4. pielikums – Pakalpojumu pieņemšanas - nodošanas akta paraugs.
2. **PUŠU JURIDISKĀS ADRESES, REKVIZĪTI UN PARAKSTI**

**Pasūtītājs: Izpildītājs:**

**Rīgas valstspilsētas pašvaldības Rīgas Tehniskā universitāte**

**Izglītības, kultūras un**

**sporta departaments**

|  |  |  |  |
| --- | --- | --- | --- |
| Reģ. Nr. 90011524360,  Juridiskā adrese: Krišjāņa Valdemāra  iela 5, Rīga, LV-1010  Tālrunis: 67026816  e-pasts: iksd@riga.lv  Norēķinu rekvizīti:  Rīgas valstspilsētas pašvaldība  Juridiskā adrese: Rātslaukums 1, Rīga,  LV-1050  NMR kods: 90011524360  PVN. reģ. Nr. LV90011524360  Banka: Luminor Bank AS Latvijas filiāle  SWIFT kods: RIKOLV2X  Konts: LV27RIKO0021000916040  RD iestādes kods: 210  Dokumentu ar drošu elektronisko parakstu parakstīja I. Balamovskis |  |  | Juridiskā adrese: Ķīpsalas iela 6A, Rīga, LV-1048  Reģ. Nr. 90000068977  PVN reģ. Nr. LV90000068977  Tālrunis: 67089333  E-pasts: rtu@rtu.lv  Konts Nr.:  Bankas kods:  Dokumentu ar drošu elektronisko parakstu parakstīja L. Briede |

1. \* Sākot no 57.klases/apmeklētāju grupas (katra gada periodā). [↑](#footnote-ref-2)